《白龙洞磨崖》
宋代·史少南

一自凌空降节飞，日瞻华表望翁归。
今犹香气浮丹灶，时有仙韶殷翠微。
青鸟山深藏宿雾，白猿洞敞纳晨晖。
榴房桃李年年实，底事游人遇者稀。

作者简介：史少南，眉山（今属四川）人。理宗淳祐间进士（清嘉庆《眉州属志》卷一○）。度宗咸淳元年（一二六五）通判宜州（《古籍整理研究学刊》一九九六年第一期《宋诗纪事拾遗》）。